CELEX: 62013TN0678
Language: mt
Date: 2013-12-13 00:00:00
Title: Kawża T-678/13: Rikors ippreżentat fit- 13 ta’ Diċembru 2013 — AEMN vs Il-Parlament

22.3.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 85/20
            
         Rikors ippreżentat fit-13 ta’ Diċembru 2013 — AEMN vs Il-Parlament
   (Kawża T-678/13)
   2014/C 85/35
   Lingwa tal-kawża: il-Franċiż
   
      Partijiet
   
   
      Rikorrenti: Alliance Européenne des Mouvements Nationaux (AEMN) (Matzenheim, Franza) (rappreżentant: J. P. Le Moigne, avukat)
   
      Konvenut: Il-Parlament Ewropew
   
      Talbiet tal-partijiet
   
   
               —
            
            
               tannulla d-Deċiżjoni Nru 110655, tal-14 ta’ Ottubru 2013, li stabbiliet l-allokazzjoni definittiva, mogħtija mill-Parlament Ewropew lill-Alliance Européenne des Mouvements Nationaux għas-sena 2012, għas-somma ta’ EUR 186 292,12 u konsegwentement iddeċiediet li l-Alliance Européenne des Mouvements Nationaux għandha tirrimborsa s-somma ta’ EUR 45 476,00 peress li somma ta’ EUR 231 412,80 diġà ngħatat lill-assoċjazzjoni rikorrenti;
            
         
               —
            
            
               tikkundanna lill-Parlament Ewropew li jħallas l-ispejjeż kollha u li jħallas għal dan il-għan somma ta’ EUR 20 000,000 lill-Alliance Européenne des Mouvements Nationaux.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka erba’ motivi.
   
               (1)
            
            
               L-ewwel motiv ibbażat fuq l-inkompetenza tal-awtur tal-att, peress li l-firmatarju tiegħu ma kellu ebda delega sabiex jieħu, jiffirma u jinnotifika d-deċiżjoni kkontestata.
            
         
               (2)
            
            
               It-tieni motiv ibbażat fuq ksur ta’ rekwiżiti proċedurali, peress li l-Parlament ma tax lir-rikorrenti l-opportunità li jikkummentaw dwar l-irregolaritajiet ikkonstatati.
            
         
               (3)
            
            
               It-tielet motiv ibbażat fuq ksur tal-istat tad-dritt, sa fejn:
               
                           —
                        
                        
                           il-kontribuzzjonijiet in natura huma metodu regolari ta’ finanzjament;
                        
                     
                           —
                        
                        
                           ir-rikorrenti sofra trattament diskriminatorju tal-baġit tagħha meta mqabbla mal-partiti politiċi Ewropej l-oħra;
                        
                     
                           —
                        
                        
                           id-dritt għal smigħ qabel l-adozzjoni ta’ miżura individwali sfavorevoli ma ġiex irrispettat.
                        
                     
         
               (4)
            
            
               Ir-raba’ motiv ibbażat fuq użu ħażin ta’ poter, peress li l-Parlament uża restrizzjonijiet finanzjarji sabiex jillimita l-mezzi ta’ azzjoni ta’ partit politiku li uħud mill-membri tiegħu ma jaqblux mal-ideali tiegħu.